Republica Moldova

MINISTERUL MEDIULUI

**INSTRUCȚIUNE**

**privind elaborarea și coordonarea Planurilor anuale de dezvoltare a lucrărilor miniere**

1. **DISPOZIȚII GENERALE.**
	1. Prezenta instrucțiune (în continuare – instrucțiune) stabilește modul de examinare și aprobare a planurilor de dezvoltare a lucrărilor miniere, normativele de pierderi a substanțelor minerale utile în timpul extragerii, și este elaborată întru executarea următoarelor acte legislative: *Codul subsolului* nr. 3/2009; Legea nr.86/2014 *privind evaluarea impactului asupra mediului*; HG nr. 1131/2016 *pentru aprobarea Regulamentului cu privire la modul de prezentare de către beneficiarii subsolului a rapoartelor privind mișcarea rezervelor de substanțe minerale utile*; HG nr. 570/2009 *cu privire la aprobarea unor acte normative în vederea implementării prevederilor Codului subsolului*; HG nr. 646/2010 *cu privire la aprobarea listei substanțelor minerale utile de importantă națională*;
	2. Instrucțiunea este obligatorie pentru toți agenții economici indiferent de forma lor juridică de organizare, activitatea cărora este legată de folosirea sectoarelor de subsol pentru exploatarea substanțelor minerale utile.
	3. Planul de dezvoltare a lucrărilor miniere stabilește condițiile de utilizare în siguranță a subsolului, soluțiile tehnice și tehnologice pentru exploatarea instalațiilor miniere, volumele substanțelor minerale utile planificate, prelucrarea primară a mineralelor, volumele rocilor de descopertare a substanțelor minerale utile, precum și valorile admisibile a normativelor de pierderi a substanțelor minerale utile în timpul extragerii acestora. Planul de dezvoltare a lucrărilor miniere este un document oficial, destinat să asigure desfășurarea în siguranță și rațională a lucrărilor miniere, elaborarea măsurilor de profilaxie în vederea respectării cerințelor regulilor și instrucțiunilor de folosirea rațională și protecția subsolului.
	4. Planurile de dezvoltare a lucrărilor miniere se elaborează de către titularii autorizațiilor de exploatare a rezervelor de substanțe minerale utile decopertate, pregătite și apte spre a fi extrase ținând-se cont de condițiile geologice, hidrogeologice și minier-tehnice concrete de exploatare a fiecărui zăcământ, pe un termen de un an, și se coordonează cu Inspectoratului pentru Protecția Mediului, Agenția pentru Geologie și Resurse Minerale, după caz cu Inspectoratul Național pentru Supravegherea Tehnică.
	5. Planurile de dezvoltare a lucrărilor miniere se întocmește pe 1 an, pentru toate tipurile de lucrări miniere planificate (lucrări de descopertare, pregătire, recultivare minieră, topografia minieră și prelucrare primară a materiilor prime minerale). Schema de desfășurare a lucrărilor miniere se întocmește prin decizia titularului autorizației de exploatare în conformitate cu proiectul de exploatare a zăcământului pe o perioadă care nu depășește 5 ani. În cazul în care documentația de proiect prevede exploatarea rezervelor de substanțe minerale utile într-o perioadă de cel mult 5 ani de la începutul exploatării zăcământului, planul de desfășurare a lucrărilor miniere se întocmește pentru întreaga perioadă de exploatare a zăcământului.
	6. În cazurile, cînd pe parcursul desfășurării lucrărilor miniere se constată schimbări ale condițiilor geologice, hidrogeologice și minier-tehnice de exploatare a zăcămintelor sau a unor excavații aparte, ceea ce necesită modificarea planurilor de dezvoltare a lucrărilor miniere, aceste schimbări vor fi introduse numai cu acordul Inspectoratului pentru Protecția Mediului, Agenția pentru Geologie și Resurse Minerale, după caz cu Inspectoratul Național pentru Supravegherea Tehnică (în cadrul efectuării lucrărilor de dinamitare).
	7. Se interzice executarea lucrărilor miniere fără coordonarea planurilor de dezvoltare ale lucrărilor miniere cu Inspectoratul pentru Protecția Mediului, Agenția pentru Geologie și Resurse Minerale, după caz cu Inspectoratul Național pentru Supravegherea Tehnică, precum și cu abateri de la planurile și normativele coordonate.
	8. Inspectoratul pentru Protecția Mediului exercită controlul de stat asupra folosirii raționale și protecției subsolului privind respectarea de către titularii autorizațiilor de explaotare, a actelor normative ce reglementează relațiile privind folosirea și protecția subsolului, precum și a documentației tehnice (tehnologice) de proiect, aprobate în modul stabilit, exercită controlul geologic privind realizarea programelor în domeniul cercetărilor geologice și folosirii subsolului; exercită controlul geologic privind calitatea și eficacitatea lucrărilor de cercetare geologică a subsolului, cu aplicarea argumentată a metodicilor și tehnologiilor.
2. Inspectoratul Național pentru Supravegherea Tehnică efectuează supravegherea tehnică de stat la obiectivele industriale și instalațiile tehnice/sistemele tehnologice utilizate în cadrul acestora, inclusiv la folosirea subsolului, și verifică respectarea de către operatori/persoanele juridice specializate a prevederilor cadrului normativ din domeniul securității industriale;

1.10 Agenția pentru Geologie și Resurse Minerale coordonează rapoartelor privind mișcarea rezervelor de substanțe minerale utile și ținerea evidenței mișcării rezervelor zăcămintelor de substanțe minerale utile și balanța de stat a rezervelor de substanțe minerale utile, prezentate de către titularii autorizațiilor de exploatare a subsolului care au primit în folosință zăcăminte de substanțe minerale utile, pînă la data de 15 februarie a anului următor anului de gestiune.

1. **Modul de examinare și coordonare a planurilor de dezvoltare a lucrărilor miniere**
2. Planul de dezvoltare a lucrărilor miniere se coordonează de către agenții economici cu Inspectoratul pentru Protecția Mediului, și după caz cu Inspectoratul Național pentru Supravegherea Tehnică, în prezența documentelor, care confirmă dreptul de exploatare a zăcământului de substanțe minerale utile, și coordonează rapoartelor privind mișcarea rezervelor de substanțe minerale utile și ținerea evidenței mișcării rezervelor zăcămintelor de substanțe minerale utile și balanța de stat a rezervelor de substanțe minerale utile cu Agenția pentru Geologie și Resurse Minerale.
3. Agenții economici, pentru coordonarea planurilor de dezvoltare a lucrărilor miniere, prezintă în Inspectoratul pentru Protecția Mediului și după caz cu Inspectoratul Național pentru Supravegherea Tehnică următoarele documente:
* cererea, în care se indică: denumirea, forma juridică de organizare, adresa juridică (sediul), codul fiscal, genul de activitate în strictă corespundere cu Clasificatorul genurilor de activități economice (CAEM) din Republica Moldova;
1. Adoptarea deciziei privind coordonarea planului de dezvoltare a lucrărilor miniere se efectuează în termen de 15 zile din momentul prezentării tuturor documentelor menționate în punctele 2.2 a prezentului document.
* Pe documentele grafice faptul coordonării se indică printr-o ștampilă specială cu mențiunea «COORDONAT».
1. Documentele privind coordonarea planurilor de dezvoltare a lucrărilor miniere trebuie să fie prezentate nu mai târziu de 1 decembrie a anului curent, iar pentru întreprinderile noi - cu o lună înainte de darea lor în exploatare.
2. **Organizarea activității de coordonare a planurilor de dezvoltare a lucrărilor miniere**
3. Planurile de dezvoltare a lucrărilor miniere se întocmesc și se coordonează cu scopul asigurării:
* corespunderii lucrărilor miniere planificate prevederilor Codului Subsolului nr. 3/2009 și proiectului de exploatare a zăcământului aprobat;
* exploatării planificate a zăcământului sau a unei pârți ale acestuia, care să excludă exploatarea selectivă a sectoarelor bogate și să asigure securitatea condițiilor de muncă;
* corespunderii modului de exploatare a zăcământului, prevăzut de plan, condițiilor geologice şi minier tehnice reale, securității și raționalității executării lucrărilor miniere;
* corespunderii volumelor planificate de lucrări miniere pregătitoare şi de decopertare cu volumul planificat de extragere;
* argumentării tehnica-economice a normativelor de pierderi și diluare a substanțelor minerale utile corespunzător unităților de extragere;
* utilizării raționale a rezervelor de substanțe minerale utile principale și a componentelor extrase simultan, protecției subsolului, protecției mediului înconjurător, precum și a clădirilor, construcțiilor și altor obiecte naturale de acțiunea nocivă a lucrărilor miniere;
* corectitudinii determinării zonelor periculoase și creării în jurul lor de perimetre pentru desfășurarea inofensivă a lucrărilor miniere, eficacității măsurilor privind executarea inofensivă a lucrărilor miniere în apropierea zonelor periculoase, prezentei proiectelor aprobate a pilonilor de siguranță.
1. Planurile de dezvoltare a lucrărilor miniere se întocmesc de către serviciul geologie şi topografie minieră sub conducerea inginerului-șef în corespundere cu proiectul de exploatare a zăcământului în vigoare, ținându-se cont de condițiile geologice, hidrogeologice și minier-tehnice concrete pentru perioada de exploatare dată.
2. Normativele de pierderi și diluare a substanțelor minerale utile în timpul extragerii substanțelor minerale nemetalifere se stabilesc în baza calculelor tehnica-economice pentru fiecare unitate de extracție inclusă în producție, ținându-se cont de condițiile minier-geologice de extragere conform prevederilor documentației normative.
3. Planul de dezvoltare a lucrărilor miniere trebuie să conțină următoarele documente:

**Materiale grafice:**

1. Planurile treptelor și planul centralizat a excavațiilor miniere cu aplicarea pe ele:

 - situația de proiect a treptelor la sfârșitul exploatării;

 - hotarele zonelor periculoase, perturbări geologice;

 - scheme de alimentare cu energie electrică;

 - scheme de ventilare;

 - posturi de încercuire pe timpul efectuării lucrărilor de dinamitare;

 - situația excavațiilor miniere la începutul și sfârșitul perioadei planificate;

 - cotele tavanului din excavațiile miniere, creasta și talpa treptelor, haldelor.

 2. Secțiunile geologice cu aplicarea pe ele:

 - sondele geologice și sondele de control a tavanului;

 - situația abatajelor la începutul și sfârșitul anului planificat;

 - cotele tavanului excavațiilor miniere, suprafețelor de lucru, haldelor;

 - perturbările geologice;

 - situația treptelor proiectate la sfârșitul exploatării zăcământului.

**Tabele:**

* tabele cu date privind îndeplinirea preconizată a volumelor planificate de extragere şi normativelor de pierderi stabilite pe unitățile de extracție în anul curent şi a volumelor de extragere planificate, normativelor de pierderi şi diluare pe fiecare unitate de extragere cu calculul pierderilor planificate în întregime pe întreprindere;
* calculul parametrilor excavațiilor miniere;
* lista zonelor periculoase și caracteristicile acestora;
* prezența deșeurilor de la tăierea și concasarea pietrei şi a substanțelor minerale utile extrase concomitent;
* planul de utilizare a deșeurilor de prelucrare a substanțelor minerale utile şi a rocilor de acoperiş;
* planul calendaristic pentru lucrările de recultivare cu menționarea:
* volumelor lucrărilor rocilor de descopertare;
* pregătirii suprafețelor și termenele de predare a lor;
* măsurilor de micșorare a pierderilor, de protecție şi valorificare complexă a subsolului;

**Notă explicativă:**

**Generalități:**

* sediul întreprinderii, anul dării în exploatare;
* zăcământul exploatat, de cine și cînd a fost prospectat, evaluat;
* suprafața perimetrului minier, de cine și cînd a fost eliberat;
* suprafața perimetrului de pământ, de cine și cînd a fost eliberat;
* prezenta proiectelor de exploatare și recultivare, de cine și cînd au fost întocmite și aprobate;
* capacitatea proiectată și reală de funcționare a întreprinderii;

**Date geologice:**

* caracteristica geologică succintă a sectorului exploatat, structura și grosimea stratului de substanțe minerale utile, stratului de rocă decopertat și a componentelor însoțitoare;

**Date hidrogeologice:**

* nivelul și calitatea apelor freatice;
* debitul de ape maxim și minim;
* date privind evacuarea, purificarea și utilizarea apelor;

3) date privind rezervele de substanțe minerale utile:

- aprobate inițial de CSR RM;

- precizate în urma prospectării suplimentare și exploatării zăcământului;

- soldul preconizat la începutul anului;

- rezervele din conturul perimetrului minier;

- rezervele din conturul perimetrului de pământ;

- rezervele temporar inactive şi care se află sub construcții;

4) date privind îndeplinirea planurilor de dezvoltare a lucrărilor miniere anterior coordonate în ceea ce privește deplinătatea extragerii rezervelor de substanțe minerale din subsol și măsurile de tehnica securității;

5) argumentarea indicilor de pierderi normative pe unități de extracție prin calcule tehnico- economice, în conformitate cu cerințele documentației aprobate;

6) lista excavațiilor pregătitoare;

7) caracteristica calitativă a substanței minerale utile în conformitate cu documentația normativă, compararea datelor raportului geologic cu cele de exploatare;

**Partea tehnologică:**

1) date privind sistemele de exploatare utilizate, greutatea lor specifică și a volumului anual de extragere;

2) direcțiile principale ale lucrărilor miniere, regimul de lucru, amplasarea utilajului de abataj, transportul utilizat;

3) decopertarea, pregătirea, sistemul de exploatare a zăcământului, normativele de rezerve dezvelite, pregătite și gata către extragere, metodica de calcul a parametrilor excavațiilor miniere și a normativelor de pierderi a substanței minerale utile, metodele de desfășurare a lucrărilor de extragere și de pregătire către extragere, organizarea lucrărilor de explozie și foraj;

4) date succinte despre prelucrarea substanțelor minerale utile, cantitatea producției finite, utilizarea rocilor de acoperiș și deșeurilor;

5) date succinte despre organizarea lucrărilor de recultivare a terenurilor degradate;

6) măsuri de ameliorare a folosirii și protecției subsolului în anul planificat.

 **Anexe:**

1. forma – 5 gr pentru anul precedent.

3.5 Documentele privind coordonarea planurilor de dezvoltare a lucrărilor miniere și normativele de pierderi și diluare trebuie să fie prezentate cu semnătura conducătorului (directorului sau inginerului șef), precum și a geologului șef și topografului principal de la întreprinderea de extracție minieră.